Плоиди

Плоиди гэдэг нь эс дэх хромосомын бүрэн багцын тоо, улмаар аутосомын болон псевдоавтосомын генийн боломжит аллелийн тоо юм. Хромосомын багц гэдэг нь гомолог хромосомын хос тус бүр дэх эх, эцгийн хромосомын хуулбаруудын тоог хэлнэ. Соматик  эс, эд, бие даасан организмуудыг байгаа хромосомын багцын тоогоор ("плоид  тувшин") тодорхойлж болно: моноплоид (1 багц), диплоид (2 багц), триплоид (3 багц), тетраплоид (4 багц), пентаплоид (5 багц), гексаплоид (6 багц), гептаплоид  эсвэл септаплоид (7 багц) гэх мэт. Полиплоид гэсэн еренхий нэр томъёог ихэвчлэн ашигладаг. Гурав ба туунээс дээш тооны хромосом бүхий эсүүдийг тодорхойлно.

Бэлгийн нөхөн үржихүйн бүх организмууд нь диплоид буюу түүнээс дээш хэмжээтэй соматик эсүүдээс бүрддэг боловч плоидийн түвшин нь өөр өөр организм, нэг организмын өөр өөр эдүүдийн хооронд, мөн  организмын амьдралын мөчлөгийн янз бүрийн үе шатанд  
ялгаатай байж болно. Мэдэгдэж буй ургамлын  
төрөл зүйлийн тал хувь нь полиппоид зүйл агуулдаг ба нийт өвсний гуравны хоёр нь полиплоид  байдаг. Олон амьд нэг төрлийн диплоид байдаг ч полиплоиди нь сээр нуруугүйтэн, хэвлээр явагчид, хоёр нутагтан амьтдад тугээмэл байдаг. Зарим зуйлийн хувьд плоид нь ижил зүйлийн бодгальд (нийгмийн шавжных шиг) харилцан адилгүй байдаг ба заримд нь биеийн бусад хэсэг нь диплоид байсан ч бүхэл  бүтэн эд, эрхтэн тогтолцоо нь полиплоид байж болно (хөхтөн амьтдын элэгнийх шиг [ишлэл  шаардлагатай]). Олон организм, ялангуяа ургамал, мөөгөнцрийн хувьд үе дамжсан плоид түвшний өөрчлөлт нь  төрөл зүйлийн гол хөшүүрэг болдог. Хөхтөн амьтад, шувуудын хувьд плоид өөрчлөлт нь  ихэвчлэн үхэлд хүргэдэг. Гэсэн хэдий ч одоо диплоид гэж тооцогддог организмын полиплоидын нотолгоо байдаг бөгөөд энэ нь полиплоиди нь дараалсан полиплоидизаци ба редиплоиджилтын замаар  ургамал, амьтдын хувьслын төрөлжилтөд хувь нэмэр оруулсан болохыг харуулж байна.